Legal Document

Category: 443

Text:
5α. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 813 της 9 Ιουλ./13 Αυγ. 1951 Περί υπαγωγής συμβολαίων συνταγέντων μέχρι 30.4.1949 εις φόρον του Νόμ. 1587/1950. Λαβόν υπ’ όψιν: 1)την υποβληθείσαν αναφοράν των κατοίκων Καλύμνου, δι’ ης αιτούνται την λήψιν των ενδεικνυομένων μέτρων προς άρσιν της φορολογικής επιβαρύνσεως την οποίαν υφίστανται αι προ της 1ης Μαΐου 1949 γενόμεναι μεταβιβάσεις ακινήτων κειμένων εν Δωδεκανήσω δυσαναλόγου προς τον αυτόθι ισχύονται φόρον μεταβιβάσεως, 2)το επείγον της ρυθμίσεως του εν λόγω ζητήματος και 3)την υπ’ αριθ. Κ. 11490 ε.έ. πρότασιν του Υπουργού των Οικονομικών, αποφασίζει: 1.Συμβόλαια μεταβιβάσεως ακινήτων ή πραγματικών επί ακινήτων δικαιωμάτων κειμένων εν Δωδεκανήσω, συνταγέντα μέχρι της 30ης Απρ. 1949 και μη υποβληθέντα εις τον κατά τας καταργηθείσας διατάξεις της Ιταλικής Νομοθεσίας φόρον καταχωρίσεως, προσαγόμενα ήδη προς μεταγραφήν    υπόκεινται εις φόρον του Νόμ. 1587/50 «περί φόρου μεταβιβάσεως ακινήτων» οριζομένου εις 4%. 2.Ως αξία, δια τον υπολογισμόν του κατά την ανωτέρω παράγραφον φόρου, λογίζεται η αγοραία τοιαύτη, την οποίαν είχε το ακίνητον ή το πραγματικόν επ’ ακινήτου δικαίωμα, κατά τον χρόνον της καταρτίσεως του αγοραπωλητηρίου συμβολαίου. 3.Τα ανωτέρω έχουσιν εφαρμογήν και επί των κατά την έκδοσιν της παρούσης πράξεως εκκρεμών υποθέσεων εις οιονδήποτε στάδιον της διαδικασίας. 4.Επί εκκρεμών υποθέσεων ων η μέχρι τούδε διαδικασία ακυρούται κατά την προηγουμένην παράγραφον, ο βάσει δηλώσεως καταβληθείς φόρος καταχωρήσεως συμψηφίζεται με τον ήδη οφειλόμενον φόρον μεταβιβάσεως τυχόν δε επί πλέον καταβληθείς φόρος επιστρέφεται. Εκδόσαν προς τούτο την υπ’ αριθ. 813 παρούσαν πράξιν του. Σελ. 54(η) Τεύχος 1436 Σελ. 24 27.Α.θ.5α Φορολογία Μεταβίβασης Ακινήτων και Πλοίων